《满庭芳 其一 春寿太守》
宋代·毕大节

玉笋京华，紫荷香润，宴闲密侍西清。碧幢金节，仍尹凤皇城。

须西千龄庆遇，丹霄上、重叠恩荣。时多暇，湖山丽景，许酒乐升平。

新春。逢诞日，莺花渐好，初过烧灯。想笙歌丛里，醉赏瑶觥。

占尽人间福寿，行看取、稳赞机衡。貂蝉映，朱颜绿鬓，沙路马蹄轻。

作者简介：毕大节，宋，词人。生平未详，据《金宋词补遗》为宋初人。